section_heading: Biografija
paragraph_text: Početkom 1942. godine, Vaclav je bio izabran za tajnika Okružnog komiteta KPH za Bjelovar. U to su vrijeme bili česti napadi partizanskih postrojbi i povećan broj diverzija na neprijateljske objekte, ali i učestali pohodi ustaških postrojbi na partizane. U jednom od tih pohoda, ustašama se predao jedan borac koji je opisao Vaclava i mjesta po kojima se kretao. Tako su ga ustaše uhitili u Čemernici 4. veljače 1942. godine. Nekoliko dana kasnije, ubili su ga selu Klokočaku, nedaleko od Orahovice.